Diari Oficial de la Generalitat Valenciana


Sumari del DOGV 2162, del 13-12-1993 (1993/830028)

ORDRE de 23 de novembre de 1993, de la Conselleria de Treball i Afers Socials per la qual es regulen i es convoquen ajudes en matèria de serveis socials per a 1994.
--------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/11/23/(1)/dof/vci/html**

### Dades del document

Número de DOGV
:   2162

Data del DOGV
:   13-12-1993

Secció del DOGV
:   DISPOSICIONS GENERALS

Número del document
:   1993/830028


Data del document
:   23-11-1993

Organisme emissor
:   Conselleria de Treball i Afers Socials

Tipus de document
:   Ordre

Ordre de 23 de novembre de 1993, de la Conselleria de Treball i Afers Socials per la qual es regulen i es convoquen ajudes en matèria de serveis socials per a 1994.  
En compliment de l'article vint-i-un de la Llei de la Generalitat Valenciana, 5/1989, de 6 de juliol, de serveis socials de la Comunitat Valenciana, sobre el finançament de les distintes prestacions, atencions i serveis. La Conselleria de Treball i Afers Socials regula l'accés a les ajudes econòmiques al desplegament i millora de les competències de les entitats locals en matèria de serveis socials, al sosteniment dels programes i serveis que gestionen les institucions sense finalitat de lucre i a la superació de les dificultats específiques l'autonomia, integració o participació en la comunitat, que afecten els ciutadans.  
D'altra banda, l'extensió i el creixement aconseguits pel sistema públic de serveis socials en la Comunitat Valenciana obliga a un esforç suplementari de control, per garantir l'eficiència de les intervencions desplegades i l'impacte aconseguit per la millora dels serveis i les condicions de vida que afecten la població en general i els col·lectius i persones particularment afectats per processos de pobresa, marçinació i exclúsió.  
Aquesta convocatòria, destinada a subvenir les despeses corrents dels serveis socials generals i especialitzats i les prestacions econòmiques individuals i reglades, té com a objectius específics canalitzar el suport econòmic de la Generalitat Valenciana a la xarxa de recursos socials, aconseguir la transparència en els fluixos de comunicació i informació que permeten una justa distribució dels recursos, i completa les dades que alimenten els sistema públic d'informació i ordenació dels serveis socials de la Comunitat Valenciana, en l'aspecte de finançament i cost dels recursos.  
L'efectiva consolidació del sistema públic de serveis socials exigeix la participació de les Diputacions Provincials en la satisfacció de les necessitats i en l'afavoriment del benestar social de tota la població de la Comunitat Valenciana, mitjançant l'assistència i cooperació Tècnica i econòmica en el manteniment dels serveis socials generals, especialment en els municipis de menys capacitat econòmica i de gestió. Tot això, d'acord amb el que estableix la Llei 5/989, de 6 de juliol de serveis socials de la Comunitat Valenciana; la Llei 7/1985, de 2 d'abril, reguladora de les bases de Règim Local, i Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de regim local.  
En virtut d'això, i fent ús de les facultats em confereix l'article 35.é de la Llei 5/1983, de 30 de desembre, de Govern Valencià, i l'art. 47.11 del text refós de la Llei de d'Hisenda Pública de la Generalitat Valenciana,  
ORDENE  
TITOL I   
Ajudes i Subvencions  
Article primer  
Es objecte d'aquesta disposició reglar i convocar ajudes i subvencions per a:  
I) Pla de Mesures d'Inserció Social  
II) Serveis Socials Generals.  
III) Serveis Socials Especialitzats.  
IV) Prestacions Econòmiques Individualitzades, en les diferents modalitats regulades en el capítol III d'aquesta Ordre.  
Després d'aprovada la Llei de la Generalitat Valenciana de Pressupostos per a l'exercici 1994, l'òrgan competent de la Conselleria de Treball i Afers Socials farà públics els crèdits amb indicació de la quantia màxima, l'aplicació pressupostària i línies de subvenció.  
CAPITOL I Pla de mesures d'inserció social  
Article dos. Àmbit  
S'ofereixen ajudes per al desplegament i implantació del Pla de Mesures d'Inserció Social de la Comunitat Valenciana que estableix el Decret 132/1990, de 23 de juliol (DOGV num. 1376).  
Aquestes ajudes s'atendran al que preveu per a Serveis Socials Generals, capítol II, Secció 1.ª d'aquest títol, en els aspectes no regulats en aquest capítol.  
Article tres. Objecte.  
Les ajudes reglades en aquest capítol tindran per objecte:  
- Els programes d'inserció social inclòs el pagament de les prestacions econòmiques reglades; tal com es regula en el Decret 132/1990, esmentat en l'article d'abans.  
- El pagament dels sous i Seguretat Social del personal encarregat de desplegament del Pla de Mesures d'Inserció Social.  
Article quatre. Sol·licitants  
Podran sol·licitar aquestes ajudes els ajuntaments, les agrupacions de municipis i mancomunitats.  
Article cinquè. Prioritats  
Tindran prioritat absoluta en la concessió de les ajudes els ens locals que s'acullen en l'actualitat a aquest pla.  
Les noves incorporacions s'atendran d'acord amb la dotació de nous recursos i criteris de necessitat social i població. Quant als conceptes, es prioritzaran les prestacions sobre els programes i dels dos sobre el personal.  
Article sis. Documentació  
La documentació que s'haurà de presentar serà la següent:  
a) Sol·licitud segons model oficial, que serà facilitada per les direccions d'àrea territorials de serveis socials, formalitzada com cal i signada per l'alcalde-president de l'ajuntament o mancomunitat.  
b) Descripció dels programes que es pretenen desplegar, que detallaran la consignació pressupostària per a cadascun d'ells.  
Article seté. Característiques de les prestacions  
Les prestacions econòmiques reglades estan dirigides a persones físiques o unitats de convivència a les quals els falten mitjans de subsistència, a fi de donar suport a la seua integració social.  
Les condicions, requisits i procediments administratius són els regulats pel Decret 132/1990, de 23 de juliol, del Consell de la Generalitat Valenciana (DOGV núm. 1376) i per l'Ordre d'11 de setembre de 1990, de la Conselleria de Treball i Seguretat Social (DOGV núm. 1400).  
Article vuit. Concessió de les prestacions  
Per a la concessió de les prestacions econòmiques reglades (PER) serà condició necessària la integració prèvia per part de l'ajuntament del sol·licitant, en el Pla de Mesures d'Inserció Social, mitjançant resolució de la Conselleria de Treball i Afers Socials, Llevat de l'excepció prevista en l'article 8 de l'Ordre d'11 de setembre de 1990.  
Article nou. Import de les prestacions  
L'import de les prestacions serà el que estableix la Llei de Pressupostos de l'Estat per a les pensions no contributives, en el seu còmput anual. l'import mensual resultant serà incrementat quan, juntament amb el sol·licitant, convisquen familiars al seu càrrec segons l'escala següent:  
- Pel primer familiar, 3.000 PTA mensuals   
- Per segon familiar, 2.000 PTA mensuals   
- Pel tercer familiar 1.500 PTA mensuals   
- Pel quart, i últim, familiar, 1.500 PTA mensuals  
L'existència de més de quatre membres familiars a càrrec no podria suposar mes increments. Per tant, l'import màxim mensual que es pot augmentar, per familiars a càrrec, no podrà passar de 8.000 pessetes.  
CAPITOL II Serveis Socials Generals  
Article deu  
Les ajudes per a serveis socials generals podran ser destinades a les entitats locals titulars d'aquests, segons la regulació que s'estableix en la secció 1.ª d'aquest capítol, o a entitats privades que despleguen programes de convivència, cooperació i intervenció social, regulades en la seua secció 2.ª.  
Secció primera Serveis Socials Generals d'Entitats Locals  
Article onze. Àmbit  
S'ofereixen ajudes per a contribuir a la implantació i desplegament dels serveis socials generals de caràcter global i polivalent, organitzats sota la responsabilitat pública que atenen la problemàtica social de qualsevol ciutadà, el desplegament comunitari i qualitat de vida de la població i la prevenció primària de situacions de segregació o marçinació.  
Article dotze. Objecte de l'ajuda  
Les ajudes destinades als serveis socials generals són de tres tipus:  
a) Ajudes per al pagament de salaris i Seguretat Social dels professionals dels equips socials de base integrats per un o alguns dels professionals de l'acció social.  
b) Ajudes per al manteniment de centres socials com a recursos bàsics dels serveis socials generals.  
c) Ajudes per a programes de prestacions bàsiques, definits en els capítols 1 al V, del del Títol II, de l'Ordre de 9 d'abril de 1990, de la Conselleria de Treball i Seguretat Social (DOGV, núm. 1.291):  
1. Programes d'informació, assessorament i orientació sobre els drets i recursos socials que hi ha per a la resolució de les necessitats.  
2. Programes d'emergència social l'objecte dels quals és l'atenció de les necessitats bàsiques de les persones que no poden satisfer-les per elles mateixes.  
3. Programes de convivència, l'objectiu dels quals és afavorir la integració comunitària.  
4. Programes de cooperació social, l'objectiu dels quals és potenciar la vida de la comunitat i propiciar la participació en tasques comunes, i fomentar la iniciativa social i el voluntariat.  
5. Programes d'intervenció per a la prevenció i inserció en el medi social.  
Article tretze. Sòl·licitants  
Podran sol·licitar les ajudes per a serveis socials generals les regulades en aquesta secció les corporacions locals i les agrupacions de municipis i mancomunitats.  
Article catorze Obligacions de les entitats subvencionades  
Les entitats perceptores de les subvencions queden obligades a:  
- Observar la coordinació que establesca l'òrgan competent de la Generalitat en matèria de serveis socials i en atendre la planificació que aquest elabore.  
- Han de col·laborar amb el seguiment i avaluació que es realitzarà mitjançant les comissions i instruments que s'articulen.  
- No hauran de minorar ni anul·lar la consignació que les corporacions hagueren previst inicialment en el pressupost per a aquesta finalitat.  
- Han de comunicar la percepció de qualsevol altre ingrés o ajuda d'idèntica o d'anàloga naturalesa.  
- Complir les obligacions que, amb caràcter general, estableix la legislació vigent per als perceptors de fons públics.  
Article quinze. import  
La quantia que s'assignarà a cadascun dels conceptes i programes tindrà en compte els factors de caràcter general següents:  
a) El nivell d'execució i a l'avaluació d'aquest programa en l'exercici de 1993 i en altres exercicis anteriors.  
b) El pressupost que la corporació local dedica als serveis socials pel que fa al pressupost general d'aquella.  
c) Les necessitats objectives del municipi, originades per la seua problemàtica social.  
d) La demanda que hi ha en el municipi que l'hagen formulat amb anterioritat i l'hagen atés per manca de pressupost.  
e) La dotació de recursos que ja es trobaven al municipi en relació als indicadors establerts en la territorialització.  
f) La col·laboració de l'ajuntament amb els centres de la  
Generalitat Valenciana que efectuen funcions de promoció i d'inserció social, amb esment especial a aquells serveis socials especialitzats que trascendesquen l'àmbit municipal.  
g) La participació de les diputacions provincials en el manteniment i finançament dels corresponents programes.  
h) Les competències i responsabilitats en matèria de serveis socials dels municipis, d'acord amb els preceptes de la Llei 7/1985, de Bases de Règim Local.  
i) La coordinació entre els diversos subsistemes de benestar social i la globalitat que cal observar-se en els processos d'inserció social.  
Article setze. Documentació  
La documentació que hauran de presentar les corporacions locals serà la següent:  
a) Sol·licitud segons model oficial, formalitzada com cal, signada per l'alcalde-president de l'ajuntament o representant legal de l'entitat.  
b) Relació dels serveis socials amb què compta l'entitat i programes que pretenen desplegar, detallant la consignació pressupostària per a cadascun d'ells.  
Secció segona Programes de Serveis Socials Generals gestionats per entitats privades  
Article desset. Àmbit  
S'ofereixen ajudes, amb caràcter extraordinari, per al desplegament de programes de convivència, cooperació i intervenció social, gestionats per entitats amb personalitat jurídica sense ànim de lucre, que col·laboren amb els serveis socials generals municipals.  
Aquestes ajudes estaran d'acord amb el que estipula per a serveis socials especialitzats, capítol II d'aquest Títol, en els aspectes no regulats en aquesta secció.  
Article divuit. Sòl·licitants  
Les entitats amb personalitat jurídica sense finalitat 'de lucre podran sol·licitar subvencions per a 1994, sempre que reunesquen les condicions següents:  
a) Han d'estar registrades en l'Institut Valencià de Serveis Socials.  
b) Han de tenir com a funció principal, conformement amb les regles de la institució, l'atenció a aquells grups sócio-assistencials que la Llei 5/1989, de 6 de juliol, de Serveis Socials en la Comunitat Valenciana (DOGV núm. 1.105), en el seu article 4, considera àrees d'intervenció prioritària.  
e) Acordar amb els serveis socials del municipi i amb l'Institut Valencià de Serveis Socials, si l'àmbit és supramunicipal, la coordinació dels seus programes i actuacions.  
Article denou. Prioritats  
Tindran prioritat aquells programes destinats a:  
- Alternatives a ingressos en centres residencials.  
- La integració social de beneficiaris de prestacions econòmiques reglades, d'acord amb la implantació del Pla de Mesures d'inserció Social en la Comunitat Valenciana.  
- El foment de l'autoajuda, la promoció del voluntariat social i el suport als col·lectius implicats en àrees d'intervenció prioritàries.  
- La convivència i integració de les persones amb discapacitat.  
- La convivència de la tercera edat.  
- La convivència i integració de les minories ètniques.  
Article vint. Documentació  
Les entitats sol·licitants hauran d'aportar la següent documentació:  
- Instància, segons model oficial, subscrita per qui posseeix la representació legal de l'entitat, es detallarà el pressupost del programa que cal realitzar, per partides i la fonamentació corresponent.  
- Certificat de coordinació dels programes i actuacions de l'entitat, amb la corporació local expedit per aquesta. Si l'àmbit d'actuació és supramunicipal, la certificació serà expedida per l'Institut Valencià de Serveis Socials.  
- Breu memòria descriptiva de les activitats desplegades durant 1993 i de les fonts de finançament de l'entitat.  
Mitjançant petició raonada de l'òrgan instructor, es podrà demanar la documentació addicional que es considere necessària, i hi serà d'aplicació el que disposa l'article 76 de la Llei 30/1992, de 26 de novembre (BOE del 27).  
CAPITOL III   
Serveis Socials Especialitzats  
Article vint-i-un. Àmbit  
S'ofereixen ajudes per al manteniment de serveis socials especialitzats dirigits a atendre necessitats socials específiques, en els sectors següents:  
1. Discapacitats.  
2. Tercera Edat.  
3. Família, Infància i Joventut  
4. Dones en situació de risc social.  
5. Minories ètniques  
6. Altres grups marçinats o en situació de desprotecció  
social.  
No podran ser subvencionats aquells projectes que s'ajusten a programes propis d'altres organismes, sense perjuí de la necessària col·laboració per al cas de matèries que hi concorren.  
Article vint-i-dos. Sol·licitants  
Podran sol·licitar aquestes ajudes els titulars, representants legals o voluntaris dels centres o serveis, sempre que aquests disposen de l'acreditació regulada en el capítol I del Títol III del Decret 40/1990, de 26 de febrer, del Consell de la Generalitat Valenciana.  
Article vint-i-tres Prioritats  
S'estableixen les prioritats següents:  
- Els serveis que s'estableixen en la Planificació General de Serveis Socials, atesa la consideració del nivell de dotació de recursos existent en el territori respectiu.  
- Els ens públics,, entitats privades i les federacions d'aquestes per aquesta ordre, quan hi ha duplicitat entre dos o més sol·licitants i siguen equivalents els programes i la qualitat del servei.  
- Els programes globals de serveis socials que preveuen accions integrades d'atenció a diversos sectors dels que són objecte d'aquesta convocatòria.  
- Els projectes globals d'inserció social, que regulen una utilització actual i de conjunt d'altres recursos adscrits a la formació professional, la inserció sòcio-laboral, l'assistència sanitària o la promoció educativa.  
- S'atendran, en primer lloc, les necessitats dels centres que actualment estan en funcionament i, en segon lloc, els de nova creació, sempre que disposen de les autoritzacions pertinents.  
A l'efecte de l'avaluació territorial, els serveis socials especialitzats desenvolupen les seues funcions en les demarcacions territorials homologades per la Conselleria d'Administració Pública de rang 2 (DTH-2).  
Article vint-i-quatre. Obligacions dels beneficiaris.  
Tots els sol·licitants d'ajudes per a serveis socials especialitzats adquireixen, per la concessió d'aquestes, a més de les obligacions inherents a l'acreditació, les següents:  
1. Atendre els requeriments de l'òrgan competent en matèria de serveis socials respecte de la demanda de serveis, i respectar sempre el caràcter propi de l'entitat i l'adequada qualitat d'aquests.  
2. No minorar, ni anul·lar, la consignació que l'entitat sol·licitant haguera establert inicialment en el pressupost per aquesta finalitat.  
3. Facilitar als òrgans competents de l'IVSS, a requeriment d'aquests, tota la informació econòmica, fiscal, laboral, Tècnica i de qualsevol tipus que els siga sol·licitada.  
4. Notificar a l'òrgan competent en matèria de serveis socials la sol·licitud i la concessió de tota ajuda per part d'altres organismes públics. En cas que aquestes ajudes foren diferents de les inicials previstes en la sol·licitud l'entitat sol·licitant sotmetrà l'expedient, perquè s'estudie, a l'òrgan competent, que podrà augmentar o disminuir la quantitat inicialment concedida mitjançant l'oportuna resolució.  
5. Complir les obligacions que, amb caràcter general i imposa la legislació vigent als perceptors de fons públics.  
Article vint-i-cinc. Exclusions, minoracions i denegacions  
1. Queden expressament exclosos d'aquestes ajudes els conceptes següents:  
- Les quotes tributàries.  
- Les quotes a associacions o federacions  
- Els serveis específicament acadèmies dels centres o de característiques de competència directa d'altres departaments.  
- Generalment, tots aquells conceptes que per la seua naturalesa poden ser objecte d'atenció d'altres organismes públics, o derivats d'altres exercicis econòmics.  
2. En els centres i serveis subvencionats al 100%, qualsevol ingrés addicional suposarà una disminució de la subvenció, que es durà a terme mitjançant l'oportuna resolució.  
3. Podrà ser motiu de denegació de noves ajudes la incorrecta justificació d'ajudes d'exercicis anteriors.  
Article vint-i-sis. Documentació  
Quant a la documentació es tindrà en compte el següent:  
a) Cada entitat podrà sol·licitar, en una única sol·licitud les subvencions per als serveis i programes de la seua titularitat, a partir de la qual es formularà un expedient bàsic del qual es derivaran peces separades, i es podran resoldre aquestes independentment.  
b) La sol·licitud segons model oficial, es facilitarà en les àrees territorials de serveis socials, i serà subscrita per qui posseeix la representació de l'entitat. Es formalitzarà com cal els apartats següents:  
- Pressupost d'ingressos i despeses de la gestió ordinària de l'exercici per al qual se sol·licita la subvenció.  
- Relació de la plantilla de personal del centre.  
- Programa d'actuació del centre per a l'exercici sol·licitat i memòria de exercici anterior.  
- Relació nominal de beneficiaris, i la ressenya de les pensions, ajudes i aportacions d'aquests.  
No obstant això, les entitats sol·licitants hauran d'aportar qualsevol altra documentació, que al parer de l'Institut Valencià de Serveis Socials es considere necessària.  
CAPITOL IV Prestacions econòmiques individualitzades  
Article vint-i-set. Àmbit  
S'ofereixen ajudes econòmiques dirigides a persones individuals i nuclis familiars amb la finalitat de remeiar una situació greument deteriorada, d'urgent necessitat o amb greus problemes específics que afecten l'autonomia personal, social i econòmica, i que no es poden resoldre amb mitjans econòmics propis, per tal d'aconseguir el normal desenvolupament humà i social.  
Correspondrà a les corporacions locals la gestió d'aquestes ajudes, prèviament subvencionades a aquesta corporació, i en els termes regulats per aquesta convocatòria i posterior normativa que se'n dicte. Les àrees territorials de serveis socials sols tramitaran les sol·licituds quan es produesca una situació excepcional i/o calga d'un informe tècnic especialitzat, amb la prèvia justificació d'aquesta situació  
Article vint-i-vuit. Objecte  
Tindrà la consideració de prestacions econòmiques individualitzades les modalitats següents:  
1. Ajudes d'emergència  
2. Ajudes per al desenvolupament personal.  
3. Ajudes d'atenció institucionalitzada  
Les ajudes es podran atorgar, a subjectes concrets, amb caràcter periòdic o per una sola vegada en l'exercici econòmic, per a serveis esporàdics i adquisicions puntuals.  
Article vini-i-nou. sol·licitants.  
Podran sol·licitar les ajudes les persones que es troben en situació de greu necessitat, i que reunesquen els requisits següents:  
- Que la renda per càpita de la unitat familiar a la qual pertany el sol·licitant, no passe la quantia anual de 350.000 PTA, per a les ajudes d'emergència.  
- Que dispose de la prescripció Tècnica en la qual es determina la necessitat de l'acció objecte de l'ajuda, bé pels serveis Tècnics municipals o de les àrees territorials de serveis socials.  
Article trenta. Exclusions i incompatibilitats  
Queden explícitament exclosos d'aquestes ajudes:  
- Aquelles que siguen competència institucional d'altres organismes públics.  
. Aquelles que s'han subvencionat, per aquest concepte, per altres organismes.  
- Actuacions executades amb anterioritat a l'exercici sol·licitat. No obstant aixà, es podran preveure situacions excepcionals, justificades com cal.  
- Serà incompatible la concessió de l'ajuda sol·licitada amb el gaudi gratuït i simultani de serveis que cobreixen els mateixos supòsits i necessitats, mitjançant institucions públiques o,  
privades, subvencionades o en règim de concert i s'estableix el principi general d'incompatibilitats de les ajudes individuals i institucionals, que resultaran compatibles únicament quan presenten diferent naturalesa i atenguen distinta finalitat.  
Article trenta-un. Determinació de límit d'ingressos  
Es considerem ingressos familiars la totalitat dels ingressos procedents de tots i cadascun dels membres de la unitat familiar.  
Es comptabilitzaran tots els ingressos que provenen de sous, rendes, propietats, interessos bancaris,... i s'inclouen les pensions o ajudes de qualsevol dels seus membres, corresponents a institucions públiques.  
Es consideren membres de la unitat familiar aquells que conviuen en el domicili familiar i, en el cas d'ajudes d'atenció institucionalitzada, a més, els obligats a prestació d'Aliments, d'acord amb el que estableix el Codi Civil.  
Els ingressos fan referència a imports bruts.  
S'haurà de justificar documentalment els ingressos o la mancança d'aquests. També s'hauran d'acreditar el nombre de membres que formen part de la família.  
La renda per càpita s'obtindrà en dividir els ingressos entre el nombre de membres.  
Article trenta-dos. Determinació de la concessió  
La quantia de la concessió estarà d'acord amb els ingressos globals familiars i s'aplicaran els percentatges corresponents segons la despesa a realitzar.  
La quantia màxima que s'ha d'atorgar s'ajustarà als mòduls que s'establesquen per a els diferents tipus d'ajudes, que mai no podran ser ultrapassats. D'aquesta manera, no podrà excedir en cap cas, el cost de la necessitat que tracta de cobrir.  
Article trenta-tres. Tipus i característiques de les prestacions  
S'estableixen els tipus següents de prestacions d'acord amb les característiques de la necessitat que l'individu presente i de la incidència que pot tenir en el seu procés personal.  
1. Ajudes d'emergència.  
1.1 Són ajudes econòmiques de caràcter extraordinari destinades a pal·liar situacions d'emergència de persones amb llars independents afectades per un estat de necessitat. Van dirigides a la unitat de convivència.  
1.2 Tenen caràcter finalista i seran incompatibles amb qualsevol altra prestació pública, dret i percepció econòmica o ingrés privat que li pogueren correspondre al beneficiari o a altre membre de la llar, per a aquesta finalitat.  
1.3 En casos excepcionals i en virtut de la gravetat de la situació sócio-econòmica justificada en els informes pertinents, podran ser complementàries.  
1.4 Serà requisit d'aquesta ajuda no disposar d'ingressos suficients per a afrontar les despeses derivades de la situació d'emergència.  
1.5 Es consideren situacions d'emergència aquelles que originen despeses extraordinàries per a cobrir necessitats específiques de caràcter bàsic i urgent, com:  
a) Despeses imprescindibles per a l'ús de l'habitatge habitual.  
b) Despeses excepcionals en que concòrreguen circumstàncies de greu o urgent necessitat social i es consideren d'interés per a l'atenció de persones amb important problemàtica.  
c) Despeses destinades a cobrir necessitats bàsiques familiars.  
2. Desenvolupament personal. Comprén totes aquelles mesures que actuen directament sobre el subjecte i /o la seua família i que col·laboren amb el seu manteniment en el mateix entorn social incrementa la seua autonomia, potencia les seues possibilitats, afavoreix les relacions i la integració en la societat. S'articulen a través de les possibilitats següents:  
2.1 Capacitat de desplaçament. Mesures destinades a facilitar els desplaçaments, per mitjans propis i autònoms, d'aquelles persones que pels greus problemes motoritza tenen impediments per a la utilització dels mitjans de transport públic.  
Amb aquesta finalitat:  
- Obtenció del permís de conduir  
- Adaptació d'un vehicle de motor.  
2.2 Potenciació de relacions amb l'entorn. Les mesures previstes en aquest apartat es destinen a facilitar el desenvolupament de l'individu en el seu entorn, en tots aquells casos en què el subjecte presenta greus problemes motòrics o sensorials, a través de:  
A) La utilització d'ajudes tècniques: adaptació funcional de la llar, adquisició d'eines necessàries per al desenvolupament en la vida ordinària. Pròtesi i òrtesi auditives, subsidiàriament.  
B) L'eliminació de barreres arquitectòniques existents en l'habitatge del minusvàlid o ancià i que entrebanquen la seua mobilitat en aquesta, i comprenen aquelles transformacions o reformes que contribuesquen a evitar els entrebancs i facilitar la mobilitat.  
2.3 Acolliment familiar: famílies educadores. Figura jurídica de caràcter administratiu o judicial que atorgue la guarda i assistència del beneficiari a una persona o nucli familiar que sustituesca o complemente temporalment a la seua.  
2.4 Rehabilitació. Sols es procedirà a la concessió d'ajudes per a tractaments subvencionats en l'exercici anterior i que per no haver acabat el procés de recuperació requeresquen de la continuació en l'actual exercici.  
Tenen consideració de tractaments rehabilitadors tots aquells processos dirigits a:  
- Prevenir possibles processos degenerats i potenciar el desenvolupament de les capacitats.  
- Aconseguir la rehabilitació dels aspectes deteriorats i potenciar al màxim les capacitats residuals.  
- Superar els desajusts psíquics o trastorns psicopatológics, reforçar la personalitat i recuperar al màxim les capacitats.  
Aquests tractaments ha d'estar encaminats a aconseguir la major autonomia personal i social de l'individu, subjecte a aquests i facilitar la seua integració social.  
Es considera en aquest apartat:  
- Estimulació precoç, fins als 5 anys complits  
- Logopèdia  
- Psicoteràpia  
A fi de Possibilitar la percepció d'aquests serveis podrà concedir-se ajuda per al transport que possibiliteu l'accés a aquestes. En aquest cas regeix la limitació de la renda per càpita.  
3. Ajudes d'atenció institucionalitzada. Comprén aquelles mesures de necessària aplicació quan s'han esgotat els processos establerts en els apartats anteriors o aquests resulten insuficients per a atendre les necessitats de l'individu que requereix l'atenció especialitzada en un centre residencial.  
Aquest centre haurà d'estar autoritzat com cal per l'Institut Valencià de Serveis Socials, d'acord amb el que disposen el Decret 40/1990, de 26 de febrer, del Consell de la Generalitat Valenciana, o administració pública competent, quan el centre siga alié a l'àmbit de la Comunitat Valenciana.  
Article trenta-quatre. Documentació  
Sol·licitud segons model oficial, subscrita pel beneficiari o el seu representant legal, formalitzada com cal.  
En els barris d'acció preferent, podran acumular-se algunes sol·licituds quan es tracte de situacions semblants, i fer valer un informe social globalitzat per a tots ells.  
En el dos supòsits el cap de l'Àrea Territorial de Serveis Socials o l'alcalde, en cas de concert, podrà requerir la documentació que justifique les dades exposades en la instància.  
TITOL II   
Procediment  
CAPITOL I  
Lloc i termini de presentació  
Article trenta-cinc. Lloc de presentació  
1, Les sol·licituds d'ajuda per a serveis socials generals i especialitzats, es presentaran juntament amb la documentació requerida, en l'àrea territorial de Serveis Socials de la província on radique el centre o servei per al qual es sol·licita la subvenció, sense perjuí del que dispose l'article 66 de la Llei de Procediment Administratiu.  
2. Les sol·licituds de les ajudes individualitzades es presentaran, juntament amb la documentació requerida, en l'ajuntament del municipi on residesquen els sol·licitants.  
Article trenta-sis. Terminis de presentació  
El termini de presentació de sol·licituds serà el següent:  
1. Per a serveis socials generals i especialitzats el termini serà de 30 dies hàbils comptadors a partir de l'endemà del de la publicació d'aquesta Ordre en el DOGV.  
2. Per a prestacions econòmiques individualitzades, des de l'1 de gener firis al 31 d'octubre de 1994. No obstant això, es podran admetre i tramitar-se fora del termini establert, aquelles sol·licituds d'ajudes que no admeten demora, sempre que s'acredite documentalment l'aparició de la necessitat fora del termini normal de presentació de sol·licituds.  
En les ajudes individualitzades de caràcter periòdic la sol·licitud de prórroga, per a l'exercici 1994, es podrà presentar abans del 31 de desembre de 1993. No obstant això, la seua regulació i resolució quedarà sotmesa a les prescripcions que es regulen per a l'exercici sol·licitat.  
CAPITOL II   
Tramitació, resolució i recursos  
Article trenta-set. Valoració  
L'òrgan competent en matèria de serveis socials, fixarà els Límits màxims d'acord amb les disponibilitats pressupostàries, per a la valoració i concessió de les subvencions tenint en compte la planificació, la racionalització dels serveis socials i les limitacions pressupostàries.  
Article trenta-vuit. Instrucció  
1. Després de rebre les sol·licituds, les àrees territorials de l'Institut Valencià de Serveis Socials verificaran aquestes. Quan les sol·licituds no reunesquen els requisits assenyalats en l'article 70 de la Llei de Règim Jurídic de les Administracions Públiques i del Procediment administratiu Comú, o no s'afegisca la documentació que d'acord amb aquesta ordre resulte exigible, es requerirà a l'interessat perquè en el termini de 10 dies, subsane la manca o acompanye els documents perceptius, amb 14 indicació que, si així no ho fa, se li desistirà la seua petició i s'arxivarà l'expedient. L'esmentat tràmit es produirà conformement amb el que preveu l'article 76 de la Llei 30/1992, de 26 de novembre.  
2., Per a l'elaboració de la proposta de resolució, es crearan comissions de valoració que seran reglamentades oportuna. ment.  
3. En qualsevol fase de la tramitació de expedient, a la vista de la documentació que hi ha en cadascun d'aquests i de les obligacions que s'adquireixen per la concessió de l'ajuda, se podrà demanar informes dels organismes i entitats que s'estime adient i realitzar les comprovacions necessàries sobre l'exactitud de tot això.  
4. El termini màxim per a tramitar i resoldre les sol·licituds per a serveis socials generals i especialitzats serà de 6 mesos comptadors des de-la data d'acabament del termini de presentació de les sol·licituds de prestacions econòmiques individualitzades haurà de realitzar-se en un termini màxim de 6 mesos comptadors des de la presentació de la sol·licitud.  
En els dos casos, si no recau resolució expressa en termini haurà d'entendre's desestimada la sol·licitud formulada per l'interessat.  
Article trenta-nou. Resolució  
Es delegarà en el director de l'Institut Valencià de Serveis Socials la resolució de les peticions que es formulen per a Serveis Socials Generals i Especialitzats, sense perjuí del que dispose la Llei de Pressupostos de la Generalitat Valenciana.  
Serà competència dels caps d'Àrea territorial de Serveis Socials, la resolució de les sol·licituds que es formulen per ajudes individuals, llevat dels casos en què la competència estiga atribuïda a la corporació local.  
Excepcionalment, podran incoar-se d'ofici expedients la finalitat dels quals siga subvencionar despeses ocasionades per internaments, assistència en Institucions, o en famílies educadores.  
Article quaranta. Recursos  
1. Contra la resolució, expressa o pressumpta, del cap d'Àrea Territorial de l'Institut Valencià de Serveis Socials, que no esgota la via administrativa, s'hi podrà interposar recurs administratiu ordinari, davant el director de l'IVSS en el termini d'un mes, comptador a partir de la notificació de la resolució, d'acord amb el que dispose el capítol Il del títol VII de la Llei 30/1992, de Règim Jurídic de les Administracions Públiques i Procediment Administratiu Comú.  
2. Contra les resolucions dictades pel director del IVSS, per delegació del Conseller de Treball i Afers Socials, sols serà admissible el recurs contenciós administratiu, que s'interposarà en la forma, termini i condicions que determina la Llei reguladora de l'esmentada jurisdicció.  
3. En tot cas, per a la interposició del recurs escaient contra les presumptes resolucions, caldrà que amb caràcter previ l'interessat acredite l'eficàcia de l'acte presumpte segons el que disposa l'article 44 de la Llei 30/1992, de Règim Jurídic de les Administracions Públiques i de Procediment Administratiu Comú.  
TITOL III   
Del pagament i justificació de les subvencions  
Article quaranta-un Ajudes per a manteniment i programes  
1. El pagament i la justificació de la subvenció es realitzarà i s'ajustarà als terminis i percentatges que fixa la Llei de Pressupostos de la Generalitat Valenciana.  
2. Les subvencions establertes sobre la base de preu/plaga podran justificar-se mitjançant la corresponent nòmina d'atesos i informe de l'Arca Territorial de Serveis Socials que s'acomplisquen les obligacions contretes. Sense perjuí del que s'ha reglat en el paràgraf anterior.  
3. l'Àrea Territorial de Serveis Socials, podrà exigir tots aquells documents comptables, factures, manaments de pagament, balanços, etc que es consideren oportuns per a justificar la quantia de la despesa que s'ha realitzat en la prestació dels serveis subvencionats. Amb aquesta finalitat, s'estableix com a termini màxim de justificació de les ajudes el 28 de febrer de l'exercici següent al subvencionat.  
Igualment podrà proposar a la direcció de l'Institut Valencià de Serveis Socials, a la vista de la documentació recabada, la suspensió, minoració o devolució, si escau, de la subvenció concedida, i dictarà l'òrgan competent la resolució que escaiga.  
Article quaranta-dos. Pagament d'ajudes individuals  
1. El lliurament d'aquestes ajudes es realitzarà ajustant-se als terminis i percentatges que fixa la Llei de Pressupostos de la Generalitat Valenciana.  
2. Amb vista a la justificació de la despesa pels beneficiaris, l'Àrea Territorial de Serveis Socials, o l'Ajuntament si escau, establirà el seguiment adequat, i estaran aquells obligats a lliurar, a requeriment d'aquests, els rebuts o factures que acrediten la recepció del servei en els termes per als quals va ser aprovada l'ajuda. Quan la documentació demanada no siga lliurada pels beneficiaris o bé siga incompleta i inadequada, l'Àrea Territorial de Serveis Socials haurà de procedir a la suspensió, o minoració de la subvenció concedida, i exigirà, si escau, la devolució. L'Àrea Territorial de Serveis Socials, segons l'indole de la necessitat, podrà obviar la justificació mitjançant l'informe motivat del tècnic competent.  
3. Podrà acordar-se, en determinats casos, que el pagament d'ajudes per deutes motivats per la necessitat que se subvenciona, es realitze directament a les persones creditores, i que es trameta en aquest cas el justificant de pagament al deutor i es deixarà còpia compulsada en l'expedient.  
També excepcionalment i a criteri del cap de l'Àrea Territorial de Serveis Socials, es podrà realitzar el pagament al professional de serveis socials que presente el cos, i el farà constar a l'expedient.  
Article quaranta-tres. Comunicació del cobrament de la subvenció en ajudes per a Serveis Socials Generals i Especialitzats  
Amb posterioritat al cobrament de cada termini de la subvenció, les entitats hauran de trametre a l'òrgan competent en serveis socials, i en el termini d'un mes des d'aquesta percepció, comunicació escrita que l'ha rebut, d'acord amb les normes següents:  
- En el cas de corporacions locals, carta de pagament amb expressió de la data, quantia i concepte, expedida pel depositari i intervinguda per l'interventor de fons, acreditativa de l'ingrés de la subvenció en les arques de la corporació.  
- En el cas d'entitats sense finalitat de lucre, notificació del director del centre o servei, que comunicarà la percepció de la subvenció, i indicarà la data, quantia i concepte.  
Article quaranta quatre. Revisió  
L'incompliment total i parcial de qualsevol de les obligacions que condicionaren la concessió de la subvenció, o la falta total o parcial de justificació de les quantitats concedides, constituiran causes determinants de la revocació de l'ajuda o de la seua reducció, i en tot cas, del reintegrament del seu import, amb el requeriment previ de la direcció de l'Institut Valencià de Serveis Socials. En cas de no atendre'l procedirà la iniciació d'expedient administratiu, amb la resolució motivada de l'òrgan que va concedir la subvenció que va acordar la revocació d'aquesta, resolució que una vegada siga definitiva en la via administrativa, serà executiva a través de la via administrativa corresponent.  
Les quantitats que cal reintegrar tindran consideració d'ingrés de dret públic, a l'efecte del procediment aplicable perquè es cobre.  
Article quaranta-cinc  
Les, normes contingudes en aquest Títol seran d'aplicació sempre que la corresponent Llei de Pressupostos o les seues normes de desplegament no establesquen condicions diferents.  
DISPOSICIÓ TRANSITORIA  
Primera  
La Conselleria de Treball i Afers Socials publicarà, mitjançant resolució, les dotacions pressupostàries màximes per a les ajudes, després que s'aprove la Llei de Pressupostos de la Generalitat per a 1994.  
DISPOSICIONS ADDICIONALS  
Primera  
Els aspectes regulats en aquesta Ordre- s'aplicaran sense perjuí d'aquelles normes -que regixen el règim jurídic de l'administració de la Generalitat, especialment en matèria pressupostària.  
Segona  
Les ajudes a les corporacions locals amb més de 20.000 habitants, tenen caràcter subsidiari, ateses les competències que la Llei Reguladora de Bases de Règim Local les atribueix en matèria de serveis socials. En la resta, es tindrà en compte la col·laboració prestada per les respectives diputacions provincials, d'acord amb el que preveu l'article 13 de la Llei de la Generalitat Valenciana 5J1989, de 6 de juliol, i l'article 36 de la Llei 7/1985, de 2 d'abril.  
Tercera  
L'acreditació es podrà resoldre en el mateix acte de la resolució de l'ajuda.  
Quarta  
En annexos a aquesta Ordre es publiquen els mòduls econòmics màxims per a Serveis Socials Especialitzats i Prestacions Econòmiques Individualitzades, que regiran per a l'exercici 1994.  
Cinquena  
Les ajudes de serveis socials generals que tinguen per destinataris ajuntaments,, mancomunitats o agrupacions de municipis, podran formalitzar-se mitjançant la subscripció de convenis de col·laboració, en els quals podrà participar, a més, la corresponent diputació provincial; els convenis que se'n subscriguen es regiran per les normes que són de general aplicació a aquests instruments.  
DISPOSICIO DEROGATORIA  
Primera  
Queden derogats els annexos I i III, de l'Ordre d'11 setembre de 1990 de la Conselleria de Treball i Seguretat Social (DOGV núm. 1400).  
Segona  
Queden derogades les disposicions d'inferior o igual rang que s'oposen a aquesta Ordre.  
DISPOSICIONS FINALS  
Primera  
Quan es faça publicitat per part de les entitats sol·licitants, a través de qualsevol mitjà de comunicació, dels centres i serveis, activitats i programes subvencionats total o parcialment a través de les ajudes a què fa referència aquesta Ordre, serà obligatori fer constar explícitament que es tracta d'un centre, servei, activitat o programa "subvencionat per la Generalitat Valenciana".  
En els locals dels centres o serveis subvencionats haurà d'exposar-se en lloc visible la placa identificació i homologada, en què s'indique la seua condició de subvencionat per la Generalitat Valenciana quan l'ajuda siga superior al 50% del cost del Servei.  
Segon  
Aquesta Ordre entrarà en vigor l'endemà a la seua publicació al Diari Oficial de la Generalitat Valenciana, No obstant això, no es dictarà cap resolució sobre les sol·licituds d'ajuda a l'empara d'aquesta, fins a l'1 de gener de 1994.  
València, 23 de novembre de 1993  
El Conseller de Treball i Afers Socials   
FRANCISCO J. SANAHUJA I SANCHIS  
ANNEX I  
Serveis Socials Especialitzats  
Primer  
Els mòduls econòmics que han de ser aplicats en el procés de formalització i concessió de subvencions que fan referència al concepte de manteniment són els següents:  
Tipus i caracteristiques de la plaça i import plaça ocupada  
1. Centres ocupacionals minusvàlids (220 dies)  
1.1 C. Ocupacionals: 2.565 PTA/pers. dia  
2. Residències minusvàlids (365 dies)  
2.1. Minusvàlids psíquics autònoms: 2.589 PTA/pers. dia  
2.2. Minusvàlids psíquics profunds: 4.380 PTA/pers. dia  
3. Residències tercera edat (365 dies)  
3.1. Assistida : 3.930 PTA/pers. dia  
3.2. Vàlids: 1.881 PTA/pers. dia  
3.5. Mixta: 2.162 PTA/pers. dia  
3.6. Centre de dia: 489 PTA/pers. dia  
4. Menor (335 dies)  
4.1. Residència: 2.890 PTA/pers. dia  
4.2. Centre de dia: 1.550 PTA/pers. dia  
5. Dona (365 dies)  
5.1 Casa acolliment i residència Materno-infantil: 1.971 PTA pers. dia  
5.2. Casa acolliment i residència materno-infantil amb problemàtica especial: 2.459 PTA/pers. dia  
5.3 Internament del menor conjuntament amb la mare: 1.032 PTA/pers. dia  
6. Campaments (15 dies)  
6. 1. Minusvàlids lleugers: fins a 28.000 PTA/estada total  
6.2. Minus. severs profunds: fins a 50.000 PTA/estada total  
Segon  
L'aplicació dels mòduls establerts en el punt anterior requereix la consideració dels conceptes següents:  
1. Plus de direcció i triennis. La quantia corresponent al plus de direcció i els possibles triennis del personal del centre, podran incrementar el mòdul fixat d'acord agib les característiques, del centre.  
2. Altres partides subvencionables. Les partides corresponents a: arrendaments, segurs, tributs i contractes subvencionats al 100%, en la mesura en què siga una, despesa justificada i no estiga previst en el mòdul corresponent.  
3. Auxiliar ocupacional. Aquesta figura ,és objecte de consideració en determinats centres ocupacionals. El seu cost incrementarà el mòdul establert.  
Tercer  
En la determinació de la quantia s'haurà de tenir en compte els criteris següents:  
1. Els centres objecte de subvenció hauran d'estar acreditats, d'acord amb el que disposa el Decret 40/1990.  
2. Els mòduls establerts s'han de considerar màxims, per la qual cosa les quantitats concedides estaran d'acord amb:  
\* Nombre de beneficiaris.  
\* Adequació del centre als criteris establerts en l'ordre de 9 d'abril de 19.90 pel que fa al estat de les instal·lacions, infrastructura, personal del qual disposen, prestacions que ofereixen.  
\* Ingressos de l'entitat titular del centre.  
\* Ingressos aportats pels beneficiaris, amb subjecció a la normativa vigent.  
3. La quantitat fixa per reserva de plaça en el centres residencials serà del 50% del preu plaça estipulat en la resolució.  
La reserva de plaça preveu dues situacions:  
a) Places pendents d'ocupació.  
b) Places el titular de les quals s'absenta del centre per raons diverses i un període superior a set dies.  
En els centres residencials del menor la quantitat fixa per reserva de plaça serà de 1.792 PTA/persona/dia, i en els centres de dia 961 PTA/persona/dia.  
4. Excepcionalment, les comissions de valoració, podran realitzar propostes que excedesquen els mòduls màxims descrits, quan concórreguen en el centre o servei circumstàncies extraordinàries, acreditades com cal en l'expedient i reflectides en l'acta corresponent, i sempre que aquestes circumstàncies tinguen, al parer d'aquesta comissió, caràcter transitori.  
També es podran preveure subvencions a centres catalogats en aquest annex quant a la necessitat d'atenció a determinats usuaris i del benefici social que d'aixà es desprenga.  
ANNEX II  
Prestacions econòmiques individualitzades  
Primer  
Els mòduls econòmics pels quals es regeixen aquestes prestacions són els següents:  
1. Ajudes d'emergència:  
1.1 Us habitatge habitual: 10.000 PTA/mes   
1.2 Accions extraordinàries: 200.000 PTA/any   
1.3. Necessitats bàsiques: 120.000 PTA/any   
2. Desenvolupament personal  
2.1 Capacitat de desplaçament:  
- Obtenció del permís de conduir: 40.000 PTA  
- Adaptació vehicle motor: 117.000 PTA   
- 2.2 Potenciació relacions entorn:  
A. Ajudes tècniques   
- Pròtesis-òrtesis, relatives a l'aparell auditiu: 100.000 PTA   
- Adaptació llar i estris: 167.000 PTA   
B. Barreres arquitectòniques: 450.000 PTA  
2.3 Acolliment familiar:  
- Families educadores: 1.000 PTA/xiquet/dia  
2.4 Rehabilitació:  
A tractaments:  
- Estimulació precoç: 12.000 PTA/mes   
- Logopeda: 12. 100 PTA/mes - Psicoteràpia: 16.800 PTA/mes   
B. Transport per a rehabilitació: 8.000 PTA/mes   
3. Atenció institucionalitzada  
- Servei d'internament en centres de minusvàlids, tercera edat i dona: 1.971 PTA/persona/dia  
- Servei d'internament en centres del menor: 1.032 PTA xiquet/dia  
- Servei d'internament per a dones amb problemàtica especial que requeresquen un determinat tipus de centre: 2.459 PTA/persona/dia.  
- Quan l'ingrés de la dona es realitze conjuntament amb els seus fills s'aplicarà el mòdul de: 1.032 PTA/xiquet /dia


Còpia Permalink ELI